Πέδρο Φαδρίκ

Ο Πέδρο (Α΄) Φαδρίκ (αποβιώσας το 1355), κόμης των Σαλώνων, ήταν ο μεγαλύτερος υιός του Αλφόνσο Φαδρίκ, γενικού βικάριου των Αθηνών και των Νέων Πατρών, και της Μαρούλλα ντα Βερόνα.

Καθώς ο πάπας υποστήριζε τις διεκδικήσεις του Γκωτιέ ΣΤ΄ του Μπριέν επί του Δουκάτου των Αθηνών, ο Πέδρο (μαζί με τον πατέρα και τον αδελφό του, Ιάκωβο) ήταν μεταξύ των Καταλανών ηγεμόνων οι οποίοι αφορίστηκαν στις 29 Δεκεμβρίου 1335 από τον Γουλιέλμο Φραγκιπάνη, Λατίνο Αρχιεπίσκοπο των Πατρών. Ο Αλφόνσο απεβίωσε προς το 1338, ενώ ο Πέδρο διαδέχθηκε τον πατέρα του στην ηγεσία της Κομητείας των Σαλώνων, καθώς και των βαρονιών του Λιδορικίου, της Βιτρινίτσας, της Αίγινας, καθώς και ενδεχομένως του Ζητουνίου. 

Οι κτήσεις του κατασχέθηκαν από το Στέμμα της Αραγωνίας κάποια στιγμή μεταξύ του 1350 και του θανάτου του Πέδρο, ο οποίος έλαβε χώρα προ του 1355. Η αιτία της κατάσχεσης παραμένει άγνωστη, ωστόσο μετά τον θάνατο του Πέδρο τα φέουδά του επεστράφησαν στον νεαρότερο αδελφό του, Ιάκωβο Φαδρίκ, όπως είχε αναφερθεί από τον Αλφόνσο στην διαθήκη του. Ένας άλλος αδελφός, ο Ιωάννης Φαδρίκ, εμφανίζεται ως άρχοντας της Αίγινας (και της γειτονικής Σαλαμίνας) από το 1350.

 Πρόγονοι 

 Παραπομπές 

 Πηγές 



Κατηγορία:Αυθέντες και Κόμητες των Σαλώνων
Κατηγορία:Καταλανική Εταιρεία
Κατηγορία:Κόμητες της Μάλτας
Κατηγορία:Οίκος της Αραγωνίας
Πεδρο
Κατηγορία:Άρχοντες της Αίγινας
Κατηγορία:Αφορισμένοι από Χριστιανικές εκκλησίες
Κατηγορία:Πρόσωπα του Δουκάτου των Αθηνών